Iohannes de Eyck

[thumb|*Ioannes de Eyck a se pictus.* [Pinacotheca Nationalis (Londinium)|Pinacotheca Nationalis, Londinii.]]
[thumb|upright=0.8|*[Nuptiae Ioannis Arnolfini* Pinacotheca, Londinii.]]
**Iohannes de Eyck** (natus ut putatur Maaseik in oppido circa annum 1390; mortuus Brugis anno 1441) fuit pictor Flandricus.

Serviebat Hagae apud Ioannem de Bavaria ab anno 1422 usque ad annum 1425. Deinde pictor aulae Philippi III ducis Burgundiae factus est. Cuius in servitio ducis non solum opera artis creabat, sed etiam munera diplomatica efficiebat. Ita anno 1426 Iohannes duo itinera fecit, alterum peregrinationem, quae terram sacram duxisse suspectatur, alterum secretum in "longinquas terras", fortasse in urbes imperii Ottomani. Octobri mense eiusdem anni stipendium pro alio "itinere secreto et longo" accepit. Ab anno 1431 ad annum mortis, Brugae vivebat. Anno 1436 denuo iter secretum pro Philippo fecit. Habebat uxorem nomine Margarita, quae nata est anno 1406.

Penicillo tenuissimo modo realistico pingebat. Picturis a nobis notis omnibus decennium ante mortem Joannis ascriptis non scimus multa de educatione eius in artibus, sed putatur eum prius icones libros ornantes effecisse. Etiam verisimile est eum ex tabulis a Roberto Campin (c. 1378-1444) pictis aliquot didicisse, ut realismum fortem, ut velati artem symbolismi. Fortasse etiam scientia colorum, qua ipse Iohannes praeclarus, colores stratis tenuibus translucentibusque extruens, originem ex Campin trahit. *Ara Gandavina* (1432) magnum opus eius est, etiam *coniuges Arnolfini* (1434) famosissimi sunt.

Iohannes de Eyck iam saeculo 15 in Italia maxime aestimabatur testibus Kyriaco Anconitano (1449) et Bartholomaeo Facio, qui in suo libro *De viris illustribus* (1456) ita scripsit: "Joannes Gallicus nostri saeculi pictorum princeps iudicatus est, litterarum nonnihil doctus geometriae praesertim et earum artium, quae ad picturae ornamentum accederent, putaturque ob eam rem multa de colorum proprietatibus invenisse, quae ab antiquis tradita ex Plinii et aliorum auctorum lectione didicerat."

Aliqua opera nunc perdita descripsit, inter ea mappam mundi his verbis: "Eius est Mundi comprehensio orbiculari forma quam Philippo Belgarum Principi pinxit, quo nullum consummatius opus nostra aetate factum putatur, in quo non solum loca, situsque regionum, sed etiam locorum distantiam metiendo dignoscas."

Porro tabulam balneum cum speculo depingentem: "Sunt item picturae eius nobiles apud Octavianum Cardinalem virum illustrem eximia forma feminae e balneo exeuntes occultiores corporis partes tenui linteo velatae, notabili rubore, e quis unius os tantummodo, pectesque demonstrans posteriores corporis partes per speculum pictum lateri oppositum ita expressit, ut et terga quemadmodum pectus videas. In eadem tabula est in balneo lucerna ardenti simillima, et anus, quae sudare videatur, catulus aquam lambens, et item equi, hominesque perbrevi statura, montes, nemora, pagi, castella tanto artificio elaborata, ut alia ab aliis quinquaginta millibus passuum distare credas. Sed nihil prope admirabilius in eodem opere, quam speculum in eadem tabula depictum, in quo quaecumque inibi descripta sunt, tanquam in vero speculo prospicias."

## Pinacotheca 

Fasciculus:Eyck_madonna_rolin.jpg|Madonna cancellarii Rolin, Museum Lupariense, Lutetiae
Fasciculus:Eyck Margaret.jpg|Margarita de Eyck, Städtisches Museum für Schöne Kunst, Brugae
Fasciculus:Jan and Hubert van Eyck - Ghent Altarpiece.jpg| Ara Gandavina, Cathedralis Sancti Bavonis, Gandavi
Fasciculus:Jan van Eyck 093.jpg|Homo cum caryophyllo, Gemäldegalerie, Berolini (imitatio anno circa 1475)
Fasciculus:Anonymous - Christ on the Cross - 525 F - Gemäldegalerie.jpg|Christus crucifixus, Gemäldegalerie, Berolini
Fasciculus:Jan van Eyck - Baudouin de Lannoy.jpg| Balduinus de Lannoy, Gemäldegalerie, Berolini
Fasciculus:Jan van Eyck 088.jpg|Ioannes Arnolfini, Gemäldegalerie, Berolini
Fasciculus:Eyck_madonna_kirche.jpg| Madonna in ecclesia, Staatliche Museen Preußischer Kulturbesitz, Berolini 
Fasciculus:Jan van Eyck - Diptych - WGA07587, left panel.jpg|Diptychum crucifixi et iudicii extremi, tabella sinistra, Museum Artium Metropolitanum, Novi Eboraci
Fasciculus:Jan van Eyck - Diptych - WGA07587, right panel.jpg|Diptychum crucifixi et judicii extremi, tabella dextra
Fasciculus:Jan van Eyck - Léal Souvenir - National Gallery, London.jpg|Léal Souvenir, Pinacotheca nationalis, Londinii

## Bibliographia 
* Belozerskaya, Marina. 2000. Jan van Eyck's lost mappamundi: a token of fifteenth-century power politics. *Journal of Early Modern History* 4:45-84. Textus apud brillonline, situm venalem.

## Notae 
## Nexus externi 
* Biographia a Herbert Leon Kessler
* De Ioanne de Eyck apud Web Gallery of Art
* Mysterium de ara Gantiae
* Ara Gandavina

Categoria:Artifices Flandriae
!
Categoria:Pictores Belgicae